**სარჩევი**

1. ტენდერის მიზანი
2. შერჩევის პროცესის მიმდინარეობა
3. ტენდერით შესასყიდი საქონლის/მომსახურების აღწერა/სპეციფიკაციები
4. შერჩევის კრიტერიუმები და მოთხოვნები პრეტენდენტის მიმართ
5. შემსყიდველის ვალდებულებები
6. კონტრაქტორის ვალდებულებები
7. დოკუმენტაცია / საშემსრულებლო ნახაზები
8. შესასრულებელი სამუშაოების ჩამონათვალი/ხარისხი
9. სატენდერო წინადადება
10. პრეტენდენტის დისკვალიფიკაცია
11. სახელშეკრულებო პირობები
12. კონფიდენციალურობა
13. სატენდერო წინადადების წარდგენა
	* + 1. **ტენდერის მიზანი**

შპს „იდეა მელიქიშვილი“ („შემსყიდველი“) პრეტენდენტებს სთავაზობს ტენდერში მონაწილეობის მიღებას - ქ. თბილისში საცხოვრებელ და სასტუმრო ( მულტიფუნქციური ) კომპლექსის სამშენებლო და სამონტაჟო სამუშაოების შესრულების მიზნით.

წინამდებარე დოკუმენტის მიზანია, პრეტენდენტს განემარტოს შემსყიდველის მოთხოვნები და პირობები სრულყოფილი სატენდერო წინადადების წარსადგენად.

ტენდერში გამარჯვებულ პირთან ხელშეკრულებას გააფორმებს შპს „იდეა მელიქიშვილი“.

* + - 1. **შერჩევის პროცესის მიმდინარეობა**

შერჩევა ჩატარდება შემდეგი განრიგით:

* პრეტენდენტ/ებ/მა სატენდერო წინადადება უნდა წარმოადგინონ არაუგვიანეს 2020 წლის 26 ნოემბერის 18:00 საათისა.
* შემსყიდველი განიხილავს შემოსულ სატენდერო წინადადებებს და მოახდენს პრეტენდენტ/ებ/ის, წარმოდგენილი წინადადებების შეფასებასა და გამარჯვებული კომპანიის (შემდგომში „კონტრაქტორი“) გამოვლენას, წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში, შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე გამარჯვებულთან გაფორმდება ხელშეკრულება.
* ტენდერი განხორციელდება შემდეგ ვადებში:

|  |  |
| --- | --- |
| **ტენდერის ეტაპები** | **ვადა** |
| ტენდერის გამოცხადება | 18 ნოემბერი 2020 წ. |
| სატენდერო წინადადებების მიღება |  26 ნოემბერი 2020 წ. |
| გამარჯვებული პრეტენდენტ(ებ)ის გამოვლენა  |  30 ნოემბერი 2020 წ. |
| ხელშეკრულების გაფორმება |  7 დეკემბერი 2020 წ. |

* შემსყიდველი იტოვებს უფლებას, ტენდერის მიმდინარეობის ნებისმიერ ეტაპზე შეაჩეროს, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე, საკუთარი შეხედულებისამებრ.
* ტენდერის შეჩერების / შეწყვეტის შესახებ ინფორმაციის მიღება შესაძლებელი იქნება იმავე საკომუნიკაციო არხით, რითიც განხორციელდება ტენდერის გამოცხადება.
* შემსყიდველი იტოვებს უფლებას, გამარჯვებული პრეტენდენტის გამოვლენამდე გააფართოვოს ან შეცვალოს მოთხოვნები გასაწევ მომსახურებასთან / შესყიდვასთან დაკავშირებით, რის შესახებაც ინფორმაცია განთავსდება იმავე საკომომუნიკაციო არხით, რითიც განხორციელდება ტენდერის გამოცხადება.
	+ - 1. **ტენდერით შესასყიდი საქონლის/მომსახურების აღწერილობა / სპეციფიკაციები**

**შესყიდვის ობიექტი:** შპს „იდეა მელიქიშვილის“მფლობელობაში არსებული, ქ.თბილისი, მელიქიშვილის ქ. № 47 – 49 – 49ა მდებარე საცხოვრებელი და სასტუმრო (მულტიფუნქციური) კომპლექსის პროექტის სამშენებლო -სამონტაჟო სამუშაოები.

სამუშაოთა ჩამონათვალი განსაზღვრულია დანართში N 5 - საპროექტო დოკუმენტაცია, არქიტექტურული ნახაზი, რენდერები.

სატენდერო წინადადება მომზადებულ უნდა იქნას დანართ N 5-ში განსაზღვრული მოცულობების მიხედვით.

სამუშაოების დაწყების საორიენტაციო თარიღი: 2020 წლის 14 დეკემბერი

* + - 1. **შერჩევის კრიტერიუმები და მოთხოვნები პრეტენდენტების მიმართ**
* კონტრაქტორის შერჩევა მოხდება შემსყიდველის მოთხოვნებთან შესაბამისობისა და პრეტენდენტის მეირ წარმოდგენილი დოკუმენტაციის/ინფორმაციის გათვალისწინებით.
* მიუხედავად შემსყიდველის მიერ მიღებული საბოლოო გადაწყვეტილებისა, პრეტენდენტი არ არის უფლებამოსილი ნებისმიერი მატერიალური დანახარჯის ან/და ზიანის ანაზღაურების მოთხოვნაზე, რაც მას შეიძლება მიადგეს ტენდერში მონაწილეობით, წარსადგენი სატენდერო დოკუმენტაციის მომზადებით, ან/და იმ მოქმედების განსახორციელებლად, რომელიც აუცილებელია მისი მიერ ტენდერში მონაწილეობის მისაღებად.

**სატენდერო წინადადების განხილვა მოხდება მხოლოდ სრულყოფილად წარმოდგენილი დოკუმენტაციის შემთხვევაში**

**სატენდერო წინადადებები შეფასდება შემდეგი კრიტერიუმების მიხედვით:**

* სამუშაოების შესრულების ფასი
* შესრულების ვადები
* გამოსაყენებელი მასალების ხარისხი
* საგარანტიო პირობები
* შრომის უსაფრთხოების უზრუნველყოფის ხარისხი
* კომპანიის გამოცდილება / სანდოობა / სტაბილურობა
* საკვალიფიკაციო მონაცემების სრულყოფილება
	+ - 1. **შემსყიდველის ვალდებულებები**

შემსყიდველის ვალდებულებებია:

* სამშენებლო ფართის გადაცემა კონტრაქტორისათვის;
* დამთავრებული სამუშაოების შემოწმება, აღრიცხვა და შესაბამისი ანაზღაურების გადახდა ფაქტობრივად შესრულებული სამუშაოთა აზომვის პრინციპით.
	+ - 1. **კონტრაქტორის ვალდებულებები**

კონტრაქტორის ვალდებულებებია:

* ხელშეკრულებითა და წინამდებარე ტენდერით გათვალისწინებულ შესყიდვასთან დაკაშვირებული სხვა დოკუმენტებით განსაზღრული პირობების/ვალდებულებების განუხრელი დაცვა და შესრულება;
* სატენდერო დოკუმენტებისა და სამშენებლო უბნის შემოწმება

*(ხელშეკრულების ხელმოწერამდე კონტრაქტორი ვალდებულია შეამოწმოს სამშენებლო ობიექტი, გაეცნოს სამშენებლო უბნის ზოგად მდგომარეობას, არსებულ ან/და მომიჯნავე შენობა-ნაგებობებს და შეაგროვოს ყველა ინფორმაცია, რაც საჭიროა სამშენებლო სამუშაოების სწორი დაგეგმარების, გაანგარიშებისა და განფასებისთვის, როგორც ეს სატენდერო დოკუმენტებშია მოთხოვნილი. თუ მის მიერ ჩატარებული შესწავლა გამოავლენს, რომ სამუშაოთა მოცემულობა საჭიროებს გარკვეულ ცვლილებებსა ან/და დამატებებს, ამ საკითხების ნუსხა ხელშეკრულების ხელმოწერამდე უნდა იქნას წარმოდგენილი და შეთანხმებული შემსყიდველთან);*

* ხელშეკრულების გაფორმებამდე კონტრაქტორი ვალდებულია, შემსყიდველს წარუდგინოს სამუშაოების შესრულების დეტალური გეგმა-გრაფიკი, რომელიც შესაბამისობაში იქნება ხელშეკრულების პირობებთან და სატენდერო მოთხოვნებთან და რომელიც ხელშეკრულების შემადგენელი ნაწილი გახდება.
	+ - 1. **დოკუმენტაცია / საშემსრულებლო ნახაზები**

ობიექტის საბოლოო მიღება-ჩაბარების აქტის გაფორმებისთვის კონტრაქტორმა უნდა მოამზადოს შემდეგი დოკუმენტები:

* დოკუმენტაცია გამოყენებული მასალების შესახებ;
* საშემსრულებლო (მუშა) ნახაზები, რომლებიც წარმოდგენილი უნდა იქნას მარკირებული და აკინძული ეგზემპლარის სახით და ასევე ციფრულ ფორმატში (PDF და DWG ფაილები).
	+ - 1. **შესასრულებელი სამუშაოების ჩამონათვალი/ხარისხი**
* სამშენებლო-სამონტაჟო სამუშაოები
* რკინა ბეტონის, ფასადის კედლებისა და ფასადის ბუნებრივი ქვითა და პერფორირებული კომპოზიტური პანელებით მოპირკეთების სამშენებლო სამუშაოები (თანდართული რენდერებისა და არქიტექტურული პროექტის მიხედვით).
* ფასადის ვიტრაჟების, კარების და ფანჯრების სამონტაჟო სამუშაოები
* აივნებისა და ტერასების მოაჯირების მოწყობა რენდერებისა და არქიტექტურუული პროექტის მიხედვით.
* მშენებლობასთან დაკავშირებული სხვადასხვა მომსახურებები
	+ - 1. **სატენდერო წინადადება**

 სატენდერო წინადადება უნდა მოიცავდეს შემდეგ დოკუმენტაციას/ინფორმაციას:

1. პრეტენდენტი იურიდიული პირის განახლებული ამონაწერი სამეწარმეო რეესტრიდან;
2. ცნობა სასამართლოდან, რომ პრეტენდენტის წინააღმდეგ არ მიმდინარეობს სამართალწარმოება;
3. ცნობა შემოსავლების სამსახურიდან ბიუჯეტის წინაშე დავალიანების არარსებობის შესახებ;
4. ცნობა, რომ არ მიმდინარეობს პრეტენდენტის მიმართ რეორგანიზაცია-ლიკვიდაცია და/ან გადახდისუუნარობის საქმის წარმოება;
5. ქვეკონტრაქტორების ჩამონათვალი (ასეთის არსებობის შემთხვევაში);
6. შესრულებული პროექტების ჩამონათვალი, მსგავსი პროფილის სამუშაოებზე აქცენტირებით, სამუშაოს განხორციელების ვადებისა და ბიუჯეტების მითითებით;
7. მინიმუმ ორი სარეკომენდაციო წერილი;
8. ინფორმაცია პრეტენდენტის შესახებ, შევსებული დანართ N 2-ში მითითებული სახით;
9. კონფიდენციალურობაზე შეთანხმების პრეტენდენტის მხრიდან ხელმოწერილი ვერსია (შეთანხმება თან ერთვის დანართი N 3-ს სახით);
10. პრეტენდენტის მიერ ხელმოწერილი აფიდავიტი - აფიდავიტი მოცემულია დანართი N 4-ს სახით;
11. შევსებული და ხელმოწერილი საორენტაციო ხარჯთაღრიცხვა ლარში - მოცემული და დადგენილი დანართი N 5-ს სახით; ასევე ელექტრონული ფაილი ექსელის ფორმატში;
12. მის საკუთრებაში არსებული სამშენებლო ტექნიკის დეტალური ჩამონათვალი(ასეთის არსებობის შემთხვევაში).

პრეტენდენტის მიერ მომზადებული ყველა დოკუმენტი უნდა იყოს ხელმოწერილი პრეტენდენტის უფლებამოსილი პირის მიერ და დამოწმებული ბეჭდით (ასეთის არსებობის შემთხვევაში).

დოკუმენტაციის მომზადების თარიღი წინ არ უნდა უსწრებდეს სატენდერო დოკუმენტების წარდგენის თარიღს 5 კალენდარულ დღეზე მეტი ვადით.

* + - 1. **პრეტენდენტის დისკვალიფიკაცია**

შემსყიდველი უფლებამოსილია მოახდინოს პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. პრეტენდენტის ქონებაზე რეგისტრირებულია საგადასახადო ან სხგვაგვარი გირავნობა/იპოთეკა/შეზღუდვა;
3. მიმდინარეობს პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება;
4. სატენდერო განაცხადით მოთხოვნილი დოკუმენტაცია/ინფორმაცია:
* სრულად არ იქნება წარმოდგენილი;
* არ შეესაბამება დადგენილ მოთხოვნებს;
* არ შეესაბამება სინამდვილეს;
1. არსებობს სხვა ობიექტური გარემოება, რომელიც შეუძლებელს ხდის პრეტენდენტის შემდგომ მონაწილეობას ტენდერში.
	* + 1. **სახელშეკრულებო პირობები**

კონტრაქტორი ვალდებულია, საჭიროების შემთხვევაში, ითანამშრომლოს და სრული კოორდინაცია გაუწიოს კომპლექსის სამშენებლო-სარემონტო სამუშაოების განმახორციელებელ (ელექტროობა, გაყვანილობა, გათბობა - გაგრილება და ა.შ.) ყველა მომწოდებელ კომპანიებს.

ზემოაღნიშნული სამუშაოების შესასრულებლად კონტრაქტორს განესაზღვრება კონტრაქტის ხელმოწერიდან საკონტრაქტო პირობების ბოლომდე შესრულებისა და მიღება ჩაბარების ხელმოწერამდე მაქსიმალური ვადა

კონტრაქტორი ვალდებულია წარმოადგინოს სამშენებლო სამუშაოების წარმოებისა და შესრულებლის ჰარმონოგრამა გაწერილი კვირების სიზუსტით. ჰარმონოგრამის დარღვევის შემთხვევაში კონტრაქტორს დაეკისრება ფინანსური საჯარიმო სანქციები ყოველ ვადაგადაცილებულ დღეზე

შესრულებული სამუშაოების ანაზღაურება მოხდება შემდეგი წესით: ყოველი თვის 1 დან 5 რიცხვამდე კონტრაქტორმა უნდა წარუდგინოს დამკვეთს განვლილი თვის პერიოდში შესრულებული სამუშაოების წინარე ფორმა N2. დამკვეთი ვალდებულია 5 კალენდარული დღის განმავლობაში გადაამოწმოს ფაქტიურად შესრულებული სამუშაოები, წარმოდგენილი ფორმა 2 და მხოლოდ ამის შემდეგ დაადასტუროს წარმოდგენილი დოკუმენტაცია.

დამკვეთი ვალდებულია შეთანხმებული ფორმა N2 მიღების დღიდან 5 სამუშაო დღის განმავლობაში მოახდინოს შესაბამისი თანხის გადახდა კონტრაქტორის სასარგებლოდ. ყოველი გადახდილი ფაქტურიდან დაკავებული იქნება 5% საგარანტიო თანხა, რომლიდანაც იმ შემთხვევაში თუ სამშენებლო სამუშაოები შესრულდა ხარისხიანად და დროულად 2,5% დაუბრუნდება კონტრაქტორს საბოლოო მიღება ჩაბარების აქტის ხელმოწერიდან 5 კალენდარულ დღის განმავლობაში, ხოლო 2,5% საბოლოო მიღება ჩაბარების აქტის ხელმოწერიდან 24 თვის თავზე. აღნიშნული საჯარიმოს თანხა დამკვეთს შეუძლია გამოიყენოს, თუ კონტრაქტორი დროულად და ხარისხიანად გონივრულ ვადაში არ გამოასწორებს მშენებლობის პროცესში დაშვებულ შეცდომებს ან უხარისხოდ შესრულებულ სამუშაოებს (ასეთის არსებობის შემთხვევაში)

 კონტრაქტორი ვალდებულია მშენებლობის პროცესში სრულყოფილად უზრუნველყოს სახელმწიფოს მიერ დადგენილი სამშენებლო უსაფრთხოების ზომები და ასეთის არ დაცვის შემთხვევაში, თუ დამკვეთი ან რომელიმე მაკონტროლებელი ორგანიზაცია შეაჩერებს სამშენებლო სამუშაოებს მშენებლობაზე, კონტრაქტორი ვალდებული იქნება ყოველ გაცდენილ ასეთ დღეზე გადაიხადოს სპეციალური სასჯელები, ისევე როგორც, მაკონტროლებელი ორგანიზაციების მიერ მიღებული ჯარიმები. გამომდინარე ადგილმდებარეობიდან, კონტრაქტორმა უნდა გაითვალისწინოს, რომ სამშენებლო ობიექტზე მასალების შეტანა შესაძლებელია მხოლოდ 00:00საათიდან 06:00 საათამდე.

* + - 1. **კონფიდენციალურობა**

პრეტენდენტი პასუხისმგებელია შემსყიდველის მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე, მისი დასრულების შემდეგაც, მიუხედავად ტენდერის შედეგებისა.

* + - 1. **სატენდერო წინადადების წარდგენა**

სატენდერო წინადადებების წარდგენა უნდა მოხდეს ელექტრონულად, [www.tenders.ge](http://www.tenders.ge)-ზე

პრეტენდენტებმა სატენდერო წინადადებები უნდა წარმოადგინონ არაუგვიანეს 2020 26 ნოემბრის 18:00 საათისა.

შერჩევის პროცესის მსვლელობისას პრეტენდენტებს უფლება აქვთ მოითხოვონ მათთვის საჭირო ინფო რმაცია. დამატებითი ინფორმაციის მოთხოვნის ან კითხვების არსებობის შემთხვევაში, გთხოვთ, მოგვწეროთ ელექტრონული ფოსტის მისამართზე: **r.jikia@ginoparadise.ge**

ობიექტზე ვიზიტის თარიღი და დრო წინასწარ უნდა შეთანხმდეს შემსყიდველის წარმომადგენელთან, რომლის საკონტაქტო ინფორმაცია შემდეგია: **რუსუდან ჯიქია****593 509 557,** **გოგა ჭუჭულაშვილი 597 740 201**